**POPAS ÎNTRE GENERAȚII**

Societatea Națională de Cruce Roșie din România, Filiala Bacău, vă informează că în data de 25 septembrie 2014 va fi beneficiara unui spectacol de caritate, desfășurat sub titulatura **POPAS ÎNTRE GENERAȚII**, la Teatrul de Vara “Radu Beligan”, începând cu ora 17.00.

Evenimentul va fi marcat de prezența pe scenă a unor artiști cunoscuți din lumea folclorului romanesc. Menționăm faptul că evenimentul POPAS ÎNTRE GENERAȚII va beneficia de o surpriza si anume preluarea spectacolului de către TELEVIZIUNEA ROMÂNĂ pentru emisiunea POPASURI FOLCLORICE.. De asemenea, vor fi prezenți jurnaliști din presa locală, atât din presa scrisa şi online, cât și din partea radiourilor și televiziunilor locale.

Sumele colectate vor fi destinate persoanelor din comunitatea noastră care au nevoie de ajutor – familii tinere cu copii în întreţinere; familii mono-parentale; tineri aflaţi în dificultate; oameni ai străzii; copii abandonaţi; femei şi copii victime ale violenţei; locuitori din zone izolate, greu accesibile; copii din zonele sociale defavorizate; copii provenind din familii modeste şi/sau cu mulţi copii, dar și pentru refacerea stocului de materiale necesar intervențiilor în caz de dezastre. Totodată, ne dorim foarte mult să putem continua proiectul Centrul de îngrijiri la domiciliu pentru persoanele vârstnice din municipiul Bacău.

Menționăm că prețul unei invitații este de 40 de lei, dar pentru cadrele didactice preţul este de 30 de lei. Invitațiile se pot ridica de la sediul Crucii Roșii Bacău, str. Oituz, nr. 61.

Atașăm afișul evenimentului, iar pentru detalii: telefon 0234/523 733.

Cu deosebită stimă,

Crucea Roşie Bacău,  
Director,  
Lt.col. ( r) Dan Marcel Babliuc